ยืนยันรัฐบาลมีแผนจัดสรรฉีดวัคซีนโควิด-19  จำนวน 63 ล้านโดส ให้ครบถ้วนตามแผนภายในสิ้นปี 2564  ย้ำไม่ล่าช้า
นายแพทย์โอภาส การย์กวินพงศ์ อธิบดีกรมควบคุมโรค กล่าวว่า รัฐบาลมีนโยบายให้ทุกคนในประเทศเข้าถึงวัคซีนที่ปลอดภัยและมีประสิทธิภาพในการป้องกันโรควิด-19 โดยกำหนดแผนการจัดสรรวัคซีนโควิด-19 ที่สั่งจองไว้ จำนวน 63 ล้านโดส จะฉีดให้กับคนไทยอย่างน้อย 30 ล้านคน ให้ครบถ้วนตามแผนภายในสิ้นปี 2564 พร้อมยืนยันว่าแผนการจัดสรรวัคซีนได้พิจารณาอย่างรอบคอบและผ่านความเห็นชอบจากหน่วยงานที่เกี่ยวข้องทั้งหมดแล้วและเปิดเผยให้ประชาชนรับทราบมาโดยตลอด ส่วนกรณีที่มีกล่าวอ้างว่ากรมควบคุมโรคเคยนำไปชี้แจงต่อกรรมาธิการสาธารณสุข สภาผู้แทนราษฎรเมื่อเดือนพฤศจิกายน ปี 2563 ว่าแผนการฉีดวัคซีนของไทยจะฉีดวัคซีนครบถ้วน ในปี 2566 นั้น เป็นการชี้แจงก่อนได้รับวัคซีนที่สั่งจองไว้ โดยประเมินจากสถานการณ์การแพร่ระบาด แต่เมื่อได้รับวัคซีนแล้ว จึงได้มีการปรับแผนใหม่เพื่อให้ทันต่อสถานการณ์ดังนั้นขอความร่วมมือไม่ควรนำข้อมูลเก่าที่ไม่ตรงกับข้อเท็จจริงมา กล่าวอ้างเพราะจะทำให้เกิดความสับสน ส่งผลต่อความเชื่อมั่น ลดทอนความร่วมมือจากภาคประชาชนและจะทำให้การควบคุมโรคเป็นไปด้วยความลำบากอธิบดีกรมควบคุมโรค ชี้แจงด้วยว่า การฉีดวัคซีนให้ได้ภูมิคุ้มกันหมู่ ต้องฉีดให้ได้ประมาณร้อยละ 60-80 ของประชากร แต่ต้องอาศัยการประเมินหลายปัจจัยที่เกี่ยวข้อง เช่น ประสิทธิภาพของวัคซีน สถานการณ์การระบาดของแต่ละพื้นที่